ગૉવે ગત સપ્તાહે જાહેર કર્યું હતું કે જે ખેડૂતો વન્યજીવન માટે રહેઠાણો કે પછી સુધારેલી માટીની ગુણવત્તા જેવા જાહેર લાભો પૂરા પાડશે તેવા ખેડૂતોને જ સરકારનાં નાણાં મળશે. માર્ચ ૨૦૧૯માં બ્રિટન યુરોપીય સંઘ છોડશે તે પછી બ્રિટનના કૃષિ ઉદ્યોગમાં ધરખમ પરિવર્તન જોવા મળશે. યુરોપીય સંઘની સામાન્ય કૃષિ નીતિ (કૅપ) હેઠળ બ્રિટનના ખેડૂતોને સરકારી તિજોરીમાંથી વર્ષે ત્રણ અબજ પાઉન્ડ મળતા હતા. ગૉવે કૅપની પાયામાંથી જ ખામીવાળી ડિઝાઇનની ટીકા કરી હતી. તેમણે અનુમાન કર્યું હતું કે નાણાંના ૮૦ ટકા જેટલો હિસ્સો ખેડૂતોની ઉત્પાદક ખેતીવાળી જમીનના કદ પર આધારિત હતો. ગૉવે કહ્યું હતું કે નાણાંનો અયોગ્ય ખર્ચ થાય છે. છેવટે સરકારી નાણાં એવા લોકો પાસે જવા જોઈએ જેઓ આપણું પર્યાવરણ સુરક્ષિત રહે તે સુનિશ્ચિત કરવા આકરી મહેનત કરી રહ્યા છે.